**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ вх. №0800-127-1/19.04.2024 г.**

**ГРАД КНЕЖА**

**Д О К Л А Д Н А З А П И С К А**

**от Илийчо Лачовски - Кмет на Община Кнежа**

**ОТНОСНО:** Съгласие за използване на част от натрупаните отчисления по чл.64 от ЗУО за собствено участие при закупуване на допълнителна техника необходима за стартиране на експлоатацията на обект: “Изграждане на инсталация за предварително третиране и инсталации за компостиране, в рамките на РСУО – Регион Оряхово” в ПИ с идентификатор 54020.72.435, местност “Марков баир”.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С решение №857 по протокол №82/19.09.2023г. от проведено редовно заседание на Общински съвет – Кнежа е създадено търговско дружество с наименование “Регионална чистота – Оряхово” ООД с предмет: “Дейности по експлоатация на изградената инфраструктура по проект “Изграждане на инсталация за предварително третиране и инсталации за компостиране, в рамките на РСУО - Регион Оряхово”, изпълняван в рамките на АДБФП № BG16M1OP002-2.002-0011, финансиран в рамките на приоритетна ос 2 “Отпадъци“ на Оперативна програма “Околна среда 2014 - 2020 г.”. Дружеството е със 100% общинско участие на Общините: Бяла Слатина, Козлодуй, Кнежа, Оряхово, Мизия, Борован и Хайредин, със седалище и адрес на управление гр.Оряхово, п.к.3300, ул. “Андрей Чапразов“ №15.

При извършени посещения за обмяна на опит в три действащи инсталации за сепариране и компостиране в общините: Никопол, Троян и Враца се установи, че наличната техника закупена по гореописания проект, финансиран от Оперативна програма “Околна среда 2014 - 2020 г.” е крайно недостатъчна за стартиране на дейността на инсталациите и е необходимо първоначално да бъдат закупени мултилифт и газокар за обслужване на големите контейнери и образуваните бали с рециклируеми отпадъци и други съвместяващи дейности. След направени запитвания и изпратени оферти за машините необходимите средства са в размер на 100 000,00 лв. с ДДС, които ще бъдат осигурени като собствено участие от събраните отчисления на всички общини по чл.64 от ЗУО, пропорционално на дяловото участие съгласно дружествения договор, както следва:

|  |  |  |
| --- | --- | --- |
| Изчислени разходи за общините за закупуване на техника съгласно дяловото им участие в дружеството | | |
|  |  |  |
| Община | % | Разходи за закупуване на техника с ДДС |
|  |  |  |
| Бяла Слатина | 28% | 28 000.00 лв. |
| Козлодуй | 24% | 24 000.00 лв. |
| Кнежа | 15% | 15 000.00 лв. |
| Оряхово | 12% | 12 000.00 лв. |
| Мизия | 8% | 8 000.00 лв. |
| Борован | 7% | 7 000.00 лв. |
| Хайредин | 6% | 6 000.00 лв. |
|  |  |  |
| ОБЩО | 100% | 100 000.00 лв. |

В заключение на гореизложеното предлагам да бъде взето следното

РЕШЕНИЕ:

На основание чл.21, ал.1, т.8 и ал.2 от ЗМСМА във връзка с чл. 24, ал. 1, т. 2 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, издадена от министъра на околната среда и водите, Общински съвет – Кнежа:

1. Дава съгласие необходимият финансов ресурс за осигуряване на съфинансиране за закупуването на допълнителна техника необходими за работата на “Регионална чистота – Оряхово“ ООД , в размер на 15 000.00 лв. от община Кнежа, да бъде осигурен от отчисления по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци, налични по сметката за чужди средства в РИОСВ Враца.
2. С оглед участието на Община Кнежа в търговско дружество ”Регионална чистота – Оряхово” ООД с ЕИК 207560999, Общински съвет - Кнежа дава съгласие Кмета на Община Оряхово да предприеме необходимите действия по възлагане закупуването на допълнителна техника, както следва:

* Мултилифт на стойност до 69 400 лв. с ДДС, съгласно приложена оферта.
* Газокар на стойност до 30 600 лв. с ДДС, съгласно приложена оферта.

1. Дава съгласие закупената техника да се отдаде за ползване на “Регионална чистота – Оряхово” ООД за стартиране на дейностите по проект: “Изграждане на инсталация за предварително третиране и инсталации за компостиране, в рамките на РСУО - Регион Оряхово” .

На основание чл. 60, ал. 1 от АПК допуска предварително изпълнение на решението по аргумент на следните причини: необходимост от стартиране на дейностите по експлоатация на инсталациите.

**ИЛИЙЧО ЛАЧОВСКИ,**

КМЕТ НА ОБЩИНА КНЕЖА

Съгласували:

*П. Маринска - Хинкина - Директор дирекция „ОА”*

*Св. Узунува – юрисконсулт*

*Изготвил: П. Кавулска - Гл.експерт „Екология“*